Järgnev saade on valminud tänu J.Meyeri teenistuspartnerite toele
Oleme kiiresti jõudmas selle aasta lõppu,
mistõttu tahaksin võtta hetke, et tänada kõiki me sõpru-partnereid,
kes on aidanud meil jõuda üha enamate inimesteni
evangeeliumi hea sõnumiga.
Seda nii Ameerikas, kui üle maailma.
On tõeline au näha,
kuidas Jumala Sõna muudab nii paljude inimeste elusid.
Selle asemel, et jagada statistikat kõigi Jumala tehtud tegude kohta,
räägin teile hoopis loo ühest imetlusväärsest noormehest,
keda kohtasime sel aastal Venemaal.
Ta nimi on Vitja
ja ta elab Moskvas, lastele mõeldud "Armu kodus".
See on üks paljudest teenistustest,
mida te läbi "Lootuse käe" toetada aitate.
Vitja oli vaid 1,5-aastane, kui ema ta sinnapaika jättis,
usaldades ta nö koerte hooleks.
Kui politsei ta 6-aastasena leidis,
kannatas ta nn "Mowgli sündroomi" all.
Ta käitus ja reageeris nagu koer.
Ta haukus rääkimise asemel ja liikus neljakäpakil nagu koer.
Ta elas, sõi ja magas nagu koer.
Nagu arvata võite, oli ta tulevik täiesti lootusetu.
Kuid "Armu kodu" astus mängu ja viis Vitja ühte oma kodudest,
mis oli mõeldud hüljatud ja kuritarvitatud lastele.
Tänaseks on Vitja õppinud noa ja kahvliga sööma,
seisma ja käima püstises asendis ning rääkima nagu teised lapsed.
Ta tähistas hiljaaegu oma 14-aasta sünnipäeva,
kuid mis kõige olulisem -
ta teab, et on olemas Jumal, kes armastab teda ega hülga iial.
Vitjale on kingitud uus võimalus.
Läbi oma palvete ja andmise
näitate te nii talle kui paljudele teistelegi
Jeesuse Kristuse ehedat armastust.
Te aitasite tornaado ohvreid Oklahoma City's,
pakkudes neile killukestki lootust keset seda hävingut.
Miamis, Floridas, võimaldasite te medabi, toitu ja juukselõikust
enam kui 2500'le hädas olevale inimesele.
Teie andmine aitas saata välja enam kui 1500 sejakotti,
mis olid varustatud koolitarvetega.
Need lood on lõputud, mistõttu tuhat tänu teile,
et olete aktiivselt panustanud inimeste elude muutmisesse.
See on meile suur au kutsuda teid oma partneriteks ja sõpradeks.
IGAPÄEVAELU RÕÕMUD
Lõpeta enese haletsemine ja süüdistamine.
Hakka otsima avatud uksi ja uusi võimalusi.
Ole loov.
Vahet pole, kes sa kord olid!
Lõpeta sellest rääkimine, kes sa kord olid
ja räägi sellest, kes sa oled täna.
IGAPÄEVAELU RÕÕMUD
Ma leidsin vähemalt 10 valet mõtteviisi.
Valet mõtteviisi, mida iisraellased kasutasid
ja mis minu arvates hoidsid neid kõrbes ringi uitamas.
Küsimus polnud nende vaenlastes.
Me mõtleme sageli: "Kui vaid Saatan ei..."
Kui vaid seda, teist ja kolmandat.
Kuid sageli oleme me hoopis ise oma tegelikuks probleemiks.
Mitte meie probleem pole me probleemiks,
vaid meie suhtumine sellesse on meie probleemiks.
Meie mõtteviis me probleemi suhtes on meie probleemiks.
Me ütleme mõne probleemi korral:
"Seda on liiga palju! Ma ei talu seda enam!"
Kuid see on vale mõtteviis, mis võib hoida sind vangis.
Kui aga mõtled:
"Ma suudan kõik läbi Jeesuse, kes annab mulle selleks jõudu
ja ma ei anna alla!",
siis oled juba võitnud.
Küsimus on lihtsalt selle välja elamises.
Järgmine vale suhtumine, mis iisraellastel oli
ja mis tõi neile palju jama kaela, nagu võib tuua meilegi,
hoides meid eemal me tõotatud maast,
on suhtumine: "Ega see minu süü ole!"
"Ega see minu süü ole, et ma end hästi ei tunne."
"Ega see minu süü ole, et ma võlgades olen."
"Ega see minu süü ole, et me abielu koost' laguneb -
see on sinu süü!"
"Ega see mu süü ole, et mu elu on üks paras sasipundar!"
Tead, mis?
Ainult tõde teeb sind vabaks!
Mitte tõde kellegi teise kohta, mis mind vabaks teeks,
vaid tõde mu enda kohta, mis mind vabaks teeb.
Täna on selline tahedam roog, nii et ole valmis.
Kui vabastav see oleks, kui ütleksid:
"Ma ei tunne end hästi, kuna ei kanna hoolt oma ihu eest."
"Ma ei söö, maga ega puhka nii nagu peaksin.
Pole siis ime, et tunnen end halvasti!"
"Olen võlgades, kuna kulutan liiga palju."
Igaüks, kes kulutab rohkem kui teenib, sattub võlgadesse.
"Ma ei käitu targasti, kuna lasen end tunnetel juhtida."
"Mu abielu on raskustes, kuna olen isekas, suure suuga
ja minuga on raske hakkama saada."
Ma lahkun siit täna 30. minuti pärast,
nii et pean kõik mängu panema, et te saaks osa sellest, mis tarvis.
Nii et nüüd alles läheb lahti!
Ei mingit armu ega halastust!
"Mu elu on üks suur sasipundar, kuna ma pole kuuletunud Jumalale."
Sa ütled: "Ei, ei, õde Joyce, need pole nüüd küll need põhjused.
Mul on probleemid seetõttu, et mind kuritarvitati,
seetõttu, et mind hüljati,
seetõttu, et mul pole olnud samu võimalusi nagu teistel inimestel.
Kõik mu sõbrad said minna ülikooli, mina aga mitte.
Mul on probleemid seetõttu, et, et, et..."
Tead, mis?
Jah, on asju, millega peame tegelema
tänu asjadele, mis on meiega juhtunud.
Ja need võivad olla ka põhjuseks, miks sa oled selline nagu sa oled,
kuid, sa ei saa võtta neid kui vabandusi jäämaks selliseks.
Niipea, kui põhjusest saab vabandus, jääd selle lõksu kinni
ja Saatan on ütlemata rõõmus selle kõige üle.
Me kõik teame, kuidas see kõik algas.
Läheme 1 Moosese 3 peatüki juurde.
Alustame algusest.
Süüdistamine sai alguse Eedeni aiast.
1 Moosese 3:12-13
"Ja Aadam vastas: Naine, kelle sa mulle kaasaks andsid..."
Teate, ma isegi ei taha seda naise teemat ette võtta,
sest mul lihtsalt pole aega selleks.
Kuid naine on ikka alati see, kes on süüdi.
No nii palju ma siiski ütlen -
see polnud Eeva süü, et Aadam sõi sellest õunast.
"Noja, aga tema andis selle Aadamale ja ahvatles teda!"
Jaa, aga tema oli loodud olema kogu aia valitseja.
Aia valitseja ehk mees oma koha peal.
Nii et kui Eeva talle õuna pakkus, oleks ta pidanud ütlema: "Naine!
Mis sul viga on?
Sa ju tead, mida Jumal on meile öelnud!"
Kuid ta sõi ja süüdistas siis Eevat oma elus tekkinud segaduse pärast.
Ja siis Eeva muidugi süüdistas Saatanat:
"See oli see madu, kes tuli ja pettis ning ahvatles mind,
minust võitu saades."
Samas, kui ainus asi, mida mõlemad oleks pidanud tegema,
oleks olnud järgida seda, mida Jumal oli neile öelnud.
Me ise ei tee seda, mida Jumal meilt ootab
ja siis tahame kangesti süüdistada kedagi-midagi teist.
Me näeme sama lugu Aabrahami ja Saaraga.
Vaatame korraks ka nende lugu 1 Moosese 16:1-5
"Ja Saarai, Aabrami naine, ei toonud temale last ilmale;
aga tal oli teenijaks egiptlanna, nimega Haagar."
Ja siis korraga tekkis Saaral geniaalne idee
probleemi lahendamiseks.
"Ma tean, mida teha!"
Nii et ta andis nende teenija Haagari oma mehe Aabrahami hoolde,
käskides neil olla vahekorras.
Kui paljud naised siin teavad, et see polnud just kõige targem mõte?
Iga vähegi mõistuse juures olev naine teab, et see lõhnab probleemi järgi.
Kui aus olla, siis see muidugi oli teema,
mis tol ajal aegajalt ikka esile kerkis,
kuid see polnud midagi, mida Jumal oleks neil käskinud teha.
Ta oli öelnud, et Ta kingib neile lapse nende oma ihuviljana.
Kuid nemad ei tahtnud oodata.
Oodata
ja olla kannatlikud.
Siinkohal aga mõned salmid, mis annavad aimu, millega oli tegu.
1 Moosese 16:3-5
"Ja Saarai, Aabrami naine, võttis egiptlanna Haagari, oma teenija,
pärast seda kui Aabram oli kümme aastat elanud Kaananimaal,
ja andis ta oma mehele Aabramile naiseks.
Ja tema heitis Haagari juurde ja see jäi lapseootele;
aga kui see nägi, et ta oli lapseootel,
siis oli ta emand tema silmis nagu alam."
Kas sa näe - teenijanna hakkas oma suhtumist näitama!
"Ja Saarai ütles Aabramile:
Mulle sündinud ülekohus tulgu sinu peale!
Ma andsin oma teenija sinu sülle,
aga kui ta nüüd näeb, et ta on lapseootel,
siis olen mina tema silmis nagu alam."
"See on sinu süü, Aabraham!"
Süüdistus. Ikka on keegi teine süüdi.
Ma süüdistasin aastaid oma halvas käitumises tõsiasja,
et mind on kuritarvitatud.
Elasin aastaid süüdistades kõiki teisi ja kõike muud.
Süüdistasin oma õnnetu olemises midagi muud.
Nii kulutasin aastaid
ühe ja sama nõmeda mäe ümber käimisele.
"See pole minu, vaid hoopis selle ja tolle süü!"
"Kui mul oleks rohkem raha või suurem maja, oleksin õnnelik."
Kui, kui, kui...
"Kui mu selg ei valutaks, oleksin õnnelik."
Kuid ma poleks kunagi olnud õnnelik, mida iganes ka poleks saanud,
sest see probleem oli minu sees.
Mul oli probleem
ja ma pidin lõpetama teiste süüdistamise selles.
Ja võib-olla on sellest abi kellelegi siinolijaistki,
või kellelegi seal teleri taga.
Igat pattu on võimalik andeks saada,
kuid samas mitte enne, kui seisad silmitsi tõega.
Tõde ja arm käivad käsikäes.
Sa ei saa kogeda armu ilma tõeta.
See on see, mida meeleparandus tähendab -
tõepunkti jõudmist.
Sa ei pea kogema süüd ega hukkamõistu,
kuid sa pead seisma silmitsi oma olukorraga
ja andma selle üle Jumalale.
Vahet pole, kui inetu see ka poleks!
Seisa sellega silmitsi, nimeta asju õigete nimedega,
anna see üle Jumalale
ja õpi, kuidas saada kiirelt kõrbest välja,
et nautida seda imelist elu, mille eest Jeesus oma elu andis.
Tahan paluda sind täna -
palun lõpeta kõigi teiste süüdistamine kõige pärast, mis su elus toimub.
Ma isegi ei lähe siit edasi praegu, et lasta sel mõttel settida.
Palun ära süüdista olukordi oma vales suhtumises.
Usklikena peame säilitama õige suhtumise
keset kõige hullemaidki olukordi.
Me peaks olema see stabiilne seltskond.
Jah, meile meeldib mõelda seda mõtet:
"Jeesus on see sama eile, täna ja igavesti!"
Kuid arva ära, kus Ta elab? Sinus!
Ja minus.
Ta elab meis ja varustab meid käituma maailmas nii,
nagu Ta ise käitub,
sarnastes olukordades nagu Ta isegi oli.
Seda selleks, et oleksime eeskujuks.
Meil on ikka alati iga asja jaoks vabandus varnast võtta.
Miski pole kunagi meie süü.
Piibel ütleb, et Jeesus tuli, olles täis armu ja tõde.
Arm on alati saadaval.
Jumala headus on alati tasuta saadaval,
kuid seda alles siis, kui oleme nõus seisma silmitsi tõega.
Kuid siinkohal lähen edasi, sest muidu ei jõua omadega valmis.
Seitsmes vale mõtteviis:
"Ma haletsen end, kuna mul on nii palju probleeme."
Enesehaletsus on kõige mõttetum tunne üldse.
Sa võid sellest lausa sõltuvusse jääda
ja niipea, kui sa ei saa, mida tahad, hakkad sa esmalt haletsema end.
Sulle küll ei meeldi see,
aga enesehaletus on ebajumalateenistus.
"Õde Joyce, mina küll ebajumalat ei kummardaks!"
Kui aga oleme täis enesehaletsust,
pöörame pilgu iseendale ja kummardame iseennast,
mõeldes ainuüksi iseendale.
Mõtleme sellele, mida meile tehti või ei tehtud,
mis meiega toimub jne.
Palun, palun, palun, kui miski ei lähe nii nagu tahaksid
ja sa tunned, kuidas üks rõhumine tuleb su üle,
siis ärka üles ja ütle: "Ei! Ei, ei, ei!
Ma ei saa olla haletsev ja väeline üheaegselt.
Ma ei raiska seda päeva vaid iseenda haletsemisele,
sest Jumal kannab hoolt mu eest!
Kui mina usaldan Jumalat, siis Ta kannab hoolt mu eest."
Las ma lõpetada see teema, lihtsalt öeldes...
Mitte, et ma kogu teema lõpetaks, aga hetkel selle osa lõpetuseks -
paljud teist ei koge läbimurdeid ainuüksi seetõttu,
et te pole valmis loobuma enesehaletsusest.
Enese haletsemine ei pane Jumalat liikuma -
ainuüksi usk teeb seda.
Usk aga on positiivne, lootusrikas ootus selle kohta,
et iga kell saab midagi head sündima.
Aamen?
Nii et ära haletse ennast!
Mulle nii meeldib Sakkeuse lugu Luuka 19. peatükis.
Jeesus oli linna tulemas ja Sakkeus tahtis Teda ka näha.
Kuid Sakkeus oli lühikest kasvu mees, nii et Ta ei näinud üle inimeste peade.
Meil kõigil on kusagil millestki puudu,
mistõttu usun, et Sakkeuse loos polnud küsimus vaid tema lühiduses,
vaid selles on üks sügavam sõnum igaühe meie jaoks.
Meil kõigil on kusagil millestki puudu.
Selle asemel, et ennast haletseda:
"Kõik teised näevad Jeesust, aga mina mitte, kuna olen nii lühike!
Täitsa jama ikka olla nii lühike!
Ma jään elus kõigest ilma, kuna olen nii lühike."
Ei. Piiblis on hoopis öeldud, et Sakkeus jooksis rahvahulgast ette
ja ronis puu otsa, et näha Jeesust.
Usun, et osad teistki peavad "puu otsa ronima".
St lõpetama oma puuduste üle nurisemise,
leides mõne teise tee,
mis läheks mööda sinu puudustest või puudujääkidest.
Sakkeus ronis puu otsa
ja nägi Jeesust paremini kui keegi teine.
Kuid kõige hämmastavam asi on see,
et kui Jeesus sealt möödas kõndis,
tõstis Ta pilgu üles ja nägi Sakkeust seal puu otsas.
Huvitav, mis küll selle puu juures Ta tähelepanu köitis?
Miski Sakkeuse meelekindlas vaimus kõnetas Jeesuse vaimu.
Kui ka sinus on meelekindlust enesehaletsuse asemel,
pälvid sa Jeesuse tähelepanu.
Ja tead, mida Ta Sakkeusele ütles?
"Tule alla, sest ma söön täna sinu kojas õhtust!"
Kuid ärgem unustagem,
et Ta pidi esmalt sinna puu otsa ronima.
"Mis mõttes puu otsa?
Ma ei saa küll puu otsa ronida, sest see on liiga raske!
Ja mõtle, kui ma sealt veel alla sajan?"
Võib-olla ma peaks laskma lavameeskonnal ühe puu siia tuua,
et demonstreerida puu otsa ronimist?
Ära haletse iseennast.
Ära süüdista!
Hakka otsima avatud uksi ja uusi võimalusi.
Ole loov.
Vahet pole, kes sa kord olid.
Lõpeta ketramine selle üle, kes sa olid
ja hakka rääkima sellest, kes sa oled.
Jah, mind kuritarvitati kord, kuid ma olen tehtud õigeks Kristuses.
Sa võid ju öelda, et olid prostituut,
kuid sa võid ka öelda, et sa oled uus loodu Kristuses -
kõik vana on möödas ja uus on sündinud.
Ära räägi enam sellest, kes sa kord olid,
vaid sellest, kes sa oled täna Jeesuses.
Armas aeg, ma muutun oma jutluse peale ise ka rõõmsaks.
Kaheksas vale mõtteviis:
"Olen teinud liiga palju vigu, et olla õnnistatud."
On see alles üks vale põrgust, või mis?
Efeslastele 1.
Kõik vastused, mida vajame, on leitavad Efeslaste raamatust.
Efeslastele 1:3-5
"Kiidetud olgu Jumal ja meie Issanda Jeesuse Kristuse Isa,
kes meid on taevast õnnistanud
kõige vaimuliku õnnistusega Kristuses."
Ta ei õnnista meid seetõttu, et seda vääriksime,
vaid seetõttu, et oleme Kristuses.
"Nõnda nagu tema on meid Kristuses valinud
enne maailma rajamist
olema pühad ja laitmatud tema palge ees armastuses,
meid ette määrates lapseõiguse osalisteks
Jeesuse Kristuse kaudu enese juurde oma tahtmise heameelt mööda,
tema armu kirkuse kiituseks,
mille ta meile on kinkinud selles Armastatus."
Jumal ei õnnista meid seetõttu, et keegi meist seda vääriks,
sest mitte keegi meist ei vääri seda.
Ta õnnistab meid, sest Ta ei saa teisiti -
Ta lihtsalt on õnnistaja!
Kui hakkad seda tasuta Jumala armu ja armastust vastu võtma,
siis oled ka võimeline minema välja maailma
ja õnnistama inimesi.
Mitte seetõttu, et nad seda vääriksid,
vaid seetõttu, et sa ei suuda ise olla ilma kedagi õnnistamata.
Kannatamatuse tujude asemel tabavad sind nüüd õnnistamise tujud.
Usu mind, sa ei taha sattuda mu orbiiti kui mul on käsil õnnistamise tuju,
sest sa saad raudselt õnnistatud.
Ma kas ostan, teen või annan sulle midagi;
ma kas ehitan sind üles või julgustan sind,
tekitades sulle parema enesetunde kui see, millega mu juurde tulid.
Sest ma ei saa sinna midagi parata, kui olen õnnistamise tujus.
Kuid ma pidin õppima, kuidas seda Jumalalt vastu võtta.
Ütlen Jumalale tihti: "On Sul täna midagi teha?
Siin ma olen!"
Ma olen selline vaimne põssa, kes ammutab nii palju, kui saab.
Kõik, mida teadma pead, on oma positsiooni Kristuses
ja paluma.
Paluma.
"Aga sellele, kes enam kui rohkesti võib teha üle kõige selle,
mida me palume või mõistame." Efeslastele 3:20, Piibel
Meil on julgust minna vabalt Jumala trooni ette.
Sa võid omada julgust oma suhtes Jumalaga.
See ei tähenda lugupidamatust, vaid julgust.
Küsimus pole selles, et sa teed kõike õigesti,
vaid selles, et sa ülistad Teda, kes on teinud kõik õigesti.
Kui paljud teist teavad, et te pole väärt olema õnnistatud?
Tahan, et hakkaksid paluma:
"Jumal, ma tean, et ma ei vääri seda, aga õnnista mind.
Ma ootan, et Sa õnnistaksid mind ja tooksid esile oma läbimurded.
Ma ootan Su soosingut kõikjal, kuhu iganes ma ka ei läheks.
Ma ootan avatud uksi
ja parimat tööpaika koos parima palgaga.
Ma ootan parimaid kohti restoranis.
Mitte seetõttu, et ma seda vääriksin,
aga seetõttu, et ma teenin suurt ja võimast Jumalat."
Ja olgu siinkohal veel öeldud,
et kui sa seda ei palu, siis sa seda ka ei saa.
"Teil pole, sest te ei palu."
Üheksas vale mõtteviis: "Tahan seda, mis sul on! Olen kade!"
Iisraellased - Mirjam ja Aaron, olid kadedad isegi Moosese peale.
Nad tahtsid omada tema meelevalda ja kohta.
Õpetussõnad 14:30 ütleb: "Kadedus on otsekui mädanik luudes."
Kadedus.
Pead selles osas ettevaatlik olema.
Tabasin möödunud nädalal mõned kadedad mõtted
ründamas mu aju.
Mulle meeldib, et Püha Vaim on aktiivne mu elus,
tuues need asjad esile kõik.
Nii ei pea ma ka laskma Saatanal täita oma mõtteid igasugu jamaga,
vaid igakord, kui ta toob mõne kadeda mõtte mu pähe
kellegi suhtes,
ma hoopis palun, et see inimene saaks õnnistatud.
Ma lihtsalt ei talu Saatana jama ja käsin tal taganeda endast,
sest ma ei kavatse olla kade mitte kellegi peale.
Ma lihtsalt ei lase sel võtta võimust iseenda
ja oma mõtete üle.
Usun, et me kõik
tahame saada vabaks valedest mõtteviisidest,
mis hoiavad meid omamast parimat elu,
mida Jumal tahab meile anda.
Selleks aga peame muutma oma mõttemalle.
Peame hakkama mõtlema nii nagu Jumal mõtleb.
Võime omada läbimurret läbi usu,
et iga päev juhtub meiega midagi head.
Usu heasse
ja lõpeta halbadesse ning negatiivsetesse asjadesse uskumine.
Jumalal on hea plaan su elu jaoks,
mistõttu uuenda oma meeli selle mõttega.
Täna pakume sulle õpetust, mis aitab sul õppida õiget mõtlemist.
Tegu on "Mõistuse lahinguväli" tegevusplaaniga.
See kätkeb endas CD'sid, DVD'sid, töövihikut ja isiklikku päevikut,
kuhu märkida üles asju, mida Jumal sulle õpetab.
Usun, et see on oluline,
sest mida enam me oma meeli uuendame,
seda enam tunneme Jumalat ja Tema Sõna
ja seda enam ka usume kõike, mis sel meie kohta öelda on.
Seda paremaks me elu aga muutub.
Ole õnnistatud ja kena päeva!
Saavuta hingerahu
"Mõistuse lahinguväli" tegevusplaaniga.
Üle 4h õpetust CD'del ja DVD'del, töövihik ja isiklik päevik.
See tegevusplaan aitab sul rakendada Jumala Sõna oma ellu
ja murda läbi negatiivsest mõtteviisist.
Tellimisinfo on nähtav ekraanil.
Tahame nende jõulude ajal anda sulle võimaluse
näidata üles Kristuse armastust kellelegi, kes tunneb end unustatuna.
Seda läbi meie "Lootuse käe" jõulukataloogi.
Võid pakkuda toidukorra näljasele lapsele,
medabi haigetele,
või annetada valdkondade heaks, kus häda kõige suurem.
Andes sirutad reaalse abikäe kellelegi, kes on tõesti hädas.
Täpsem info ekraanil olevalt kodulehelt.
Raamat "Mõistuse lahinguväli".
Õpi, kuidas Jumala Sõna võib aidata sul võita
kõik mured, segaduse ja kahtlused.
"Mõistuse lahinguväli"
saadaval ka Logose ja Pauluse raamatupoodides Eestis.
Ilusat päeva...
...veel enne, kui see algabki!
Vaata meie päevasõnu J. Meyeri kodulehelt
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele